《望后一日与客自水乡登湘南月色佳甚翌日用乡》
宋代·张栻

一雨五日余，南州三伏凉。
唤客近方沼，笑潭引杯长。
相将复登楼，月色在屋梁。
念我怀百忧，忽忽发变苍。
及此少自舒，觞咏未可忘。
孤光凛下照，景妙无留藏。
沙边数白鹭，欲下仍翔徉。
群动亦自得，如我四体康。
平生子游子，虚白生吉祥。
官舍并楼居，登临筋力强。
未可效王粲，居然思故乡。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。